**SZAKDOLGOZAT BA szak**

A szakdolgozat célja, hogy a jelölt a választott témakörben bizonyítsa, hogy képes az elsajátított ismeretek szintetizálására, a tudományos munkához szükséges kezdeti lépések megtételére, valamint a választott nyelven való értekezésben megkívánt módszertani és stiláris eljárások alkalmazására. Amennyiben a hallgató szakon belüli szakirányt választ, szakdolgozatát abból kell megírnia. A szakdolgozat elkülöníthető főszöveg mellett tartalmazhat egyéb mellékleteket (jegyzetek, függelék, illusztrációk, stb.)
 **A szakdolgozat formai kritériumai:**

A szakdolgozat belső címlapján az alábbi adatoknak kell szerepelni: a szakdolgozat címe, szerző neve, szakja, a konzulens oktató neve, beosztása, tanszéke, a szakdolgozat helye és a benyújtás éve.

A diplomamunka/szakdolgozat terjedelme legalább 40.000 n szóközzel, (kb. 20 oldal) amely nem foglalja magában a tartalomjegyzéket, a jegyzeteket, a bibliográfiát. Illusztráció értékű ábrákat, képeket, hangzó anyagot, stb. mellékletben kell a megadott terjedelmen felül a dolgozathoz fűzni. A főszöveget követően kell elhelyezni a függelékeket (illusztrációkat), a felhasznált irodalom és források jegyzékét. A szakdolgozat hivatkozásait és bibliográfiáját az APA (American Psychological Association) publikációs irányelvei szerint kell elkészíteni.

**A diplomamunkát/szakdolgozatot a NEPTUN rendszerbe kell feltölteni a megadott határidőig.**

A mellékletekre, függelékekre, jegyzetapparátusra, bibliográfiára vonatkozóan terjedelmi megkötés nincs.

A szöveg oldal-formázásnak alábbi kritériumaival:

Margók: fenti, lenti, bal és jobb egyaránt 2,5 cm

Élőfej és Élőláb egyaránt 1,25 cm

Kötésmargó helye: balra, mértéke: 1 cm;

Betűtípus: Times New Roman CE;

Betűstílus: Normal;

Betűméret: 12

Igazítás: sorkizárt;

Sorköz: 1,5 sor.

**SZAKDOLGOZAT MA szak**

A szakdolgozat célja, hogy a jelölt a választott témakörben bizonyítsa szakirodalmi tájékozottságát, a szakirodalomhoz való kritikai viszonyát, valamint elemző, értékelő készségét.
Empirikus kutatás esetén bizonyítsa, hogy képes tudományos minőségű adatgyűjtésre, az adatok szakszerű feldolgozására, értékelésére, illetve mindezekből helyes következtetések levonására.
Tükrözi a hallgató tájékozódását a témára vonatkozó hazai és/vagy nemzetközi szakirodalomban, valamint szakmai ítélőképességét az eredmények elemző, kritikai és összegző áttekintése során.

A tényfeltárás és/vagy az értelmezés területén szakmailag értékelhető eredményt nyújt, és ilyen módon dokumentálható, hogy a hallgató elsajátította, és alkalmazni tudja a tudományterület fogalmi eszközeit és módszereit.

A diplomamunkának/szakdolgozatnak meg kell felelnie a szakmai közleményekkel kapcsolatban az adott tudományterületen támasztott formai
Követelményeknek is.

A szakdolgozati és diplomamunka témák meghatározásának módját, az értékelés általános szempontjait, a terjedelmet, a beadás határidejét a képzési programok valamint az intézményi szabályzatok előírásai tartalmazzák.

A szakdolgozat hivatkozásait és bibliográfiáját az APA (American Psychological Association) publikációs irányelvei szerint kell elkészíteni.

 **A szakdolgozat formai kritériumai:**

A szakdolgozat belső címlapján az alábbi adatoknak kell szerepelni:

A szakdolgozat címe, szerző neve, szakja, a konzulens oktató neve,
beosztása, tanszéke, a szakdolgozat helye és a benyújtás éve.

A diplomamunka/szakdolgozat terjedelme legalább 100.000 n, amely nem
foglalja magában a tartalomjegyzéket, a jegyzeteket, a bibliográfiát.

Illusztráció értékű ábrákat, képeket, hangzó anyagot, stb. mellékletben
kell a megadott terjedelmen felül a dolgozathoz fűzni.

**A diplomamunkát/szakdolgozatot a NEPTUN rendszerbe kell feltölteni a megadott határidőig.**

A főszöveget követően kell elhelyezni a függelékeket (illusztrációkat),
a felhasznált irodalom és források jegyzékét.

A mellékletekre, függelékekre, jegyzetapparátusra, bibliográfiára vonatkozóan terjedelmi megkötés nincs.

A szöveg oldal-formázásnak alábbi kritériumaival:

Margók: fent, lent, bal és jobb oldalon egyaránt 2,5 cm;

Élőfej és Élőláb egyaránt 1,25 cm;

Kötésmargó helye: balra, mértéke: 1 cm;

Betűtípus: Times New Roman CE;

Betűstílus: Normal;

Betűméret: 12;

Igazítás: sorkizárt;

Sorköz 1,5 pp

[Szakdolgozat hivatkozási rendje\_APA-stilus](https://szocialismunka.btk.pte.hu/sites/szocialismunka.btk.pte.hu/files/files/szakdolgozat_hivatkozasi_rendje_apa-stilus_0.pptx): <https://www.statokos.com/hivatkozasi-formatumok-apa>

1.sz. melléklet

Pécsi Tudományegyetem

Bölcsészet- és Társadalomtudományi Kar

Társadalmi Kapcsolatok Intézete

Közösségi és Szociális Tanulmányok Tanszék

**A szakdolgozat címe**

* **alcím ha szükséges -**

**Konzulens: Dolgozatot készítette:**

Dr. Szöllősi Gábor egyetemi docens Kis Pista

X.Y. egyetemi tanársegéd Szociálpolitika MA,

 levelező tagozat

területi szociálpolitika szakirány

**Pécs, 2014.**